На Светском првенству 2006. Шведска је поново елиминисана у осмини финала, овога пута од Немачке. Пред квалификациону утакмицу за Европско првенство 2008. са репрезентацијом Лихтенштајна 6. септембра 2006. Ибрахимовић је заједно са Кристијаном Вилхелмсоном и Олафом Мелбергом напустио карантин како би отишли у ноћни клуб. Селектор Ларс Лагербек их је сву тројицу одстранио из репрезентације за ту утакмицу. Вилхелмсоном и Мелберг су без речи прихватили казну док је Ибрахимовић сматрао да она није поштена те је одбијао да игра за репрезентацију све до марта 2007.